wickkiey/tamil-wikipedia-chunked huggingface dataset:
# கான்டிலோ என்டர்டெய்ன்மென்டு

## தொலைக்காட்சி நிகழ்ச்சிகள்

### ஏனையவை

ஜான்சி ராணி... ஒரு வீரப்பெண்ணின் கதை, பிட்டோ, *Maniben.com* முதலிய தொலைக்காட்சித் தொடர்களையும் இந்நிறுவனமே தயாரித்துள்ளது.
# மறுகாலனியாக்கம்

**மறுகாலனியாக்கம்** என்பது 1990களுக்குப் பிறகு இந்தியாவில் செயல்படுத்தப்பட்ட தனியார் மயமாக்கம், தாராள மயமாக்கம், உலக மயமாக்கம் அடிப்படையிலான பொருளாதாரக் கொள்கைகளைக் குறிக்க இடதுசாரிக் கட்சிகள் பயன்படுத்தும் சொல் ஆகும்
# மறுகாலனியாக்கம்

## பின்னணி

1947 இல் பிரித்தானியக் காலனி ஆட்சியிலிருந்து விடுதலை பெற்ற இந்தியாவில் கலப்பு பொருளாதார முறை பின்பற்றப்பட்டது. இந்தியாவின் முதல் பிரதமர் ஜவஹர்லால் நேருவின் தலைமையில் பொதுத்துறை நிறுவனங்களுக்கு முக்கிய இடம் கொடுக்கப்பட்ட தொழிற் கொள்கை செயல்படுத்தப்பட்டது. தனியார் நிறுவனங்கள் தொழிற்சாலைகள் தொடங்குவதும், உற்பத்தியை அதிகரிப்பதும் உரிமங்கள் (licencing), அளவு கட்டுப்பாடுகள் (quota) மூலம் ஒழுங்குபடுத்தப்பட்டன. அன்னிய நிறுவனங்கள் இந்தியாவில் தொழில் செய்வது பெரிதும் மட்டுறுத்தப்பட்டிருந்தது. பிரதமர் இந்திரா காந்தியின் ஆட்சியில் 1970களில் தனியார் வங்கிகள் அரசுடமையாக்கப்பட்டன. 1980களில் ராஜீவ் காந்தியின் ஐந்து ஆண்டு கால ஆட்சியில் ஆரம்பித்து வைக்கப்பட்ட பொருளாதார கொள்கைகளின் படி, இந்த கொள்கைகள் படிப்படியாக தளர்த்தப்பட்டன.
# மறுகாலனியாக்கம்

## பொருளாதார நெருக்கடி

இந்தியாவின் திட்டமிட்ட பொருளாதார அமைப்பினுள் ராஜீவ் காந்தி அறிமுகப்படுத்திய தாராள மயக் கொள்கைகள், 1980களின் பிற்பகுதியில் நிலவிய நிச்சயமற்ற அரசியல் சூழ்நிலை இவற்றால் இந்தியாவின் வெளியாட்டு வர்த்தக நிதி பற்றாக்குறை பெரிதும் வளர்ந்தது. 1990ல் சந்திரசேகர் தலைமையிலான அரசாங்கம் நாட்டின் தங்க சேமிப்பை பேங்க் ஆப் இங்கிலாந்துக்கு அனுப்ப வேண்டிய சூழ்நிலை ஏற்பட்டது. இந்தியாவின் அன்னிய செலாவணிக் கையிருப்பு உடனடி இறக்குமதி தேவைகளை கூட சந்திக்க முடியாத அளவுக்கு குறைந்தது.
# மறுகாலனியாக்கம்

## புதிய பொருளாதாரக் கொள்கை

1991 முதல் 1996 வரை மத்தியில் ஆட்சி புரிந்த திரு பி. வி. நரசிம்ம ராவ் தலைமையிலான காங்கிரஸ் அமைச்சரவை புதிய பொருளாதாரக் கொள்கைகளை அமல்படுத்த ஆரம்பித்தது. அதை முன் நின்று நடத்தியவர் அப்போது நிதி அமைச்சராக பணி புரிந்த மன்மோகன் சிங்.  
இந்தியாவின் பணம் ரூபாய் நடப்பு கணக்கில் மாற்றக் கூடியதாக படிப்படியாக மாற்றப்பட்டது. தொழில் துறையில் தனியார் உற்பத்திக்கான கட்டுப்பாடுகள் நீக்கப்பட்டன. அன்னிய முதலீடுகள் படிப்படியாக பல துறைகளிலும் அனுமதிக்கப்பட்டன.
# மறுகாலனியாக்கம்

## ஆதரவான வாதங்கள்

கலப்பு பொருளாதார முறையில் பொதுத்துறை நிறுவனங்கள் திறமையுடன் செயல்படுவதில்லை. தொலைபேசி சேவை, கார், இரு சக்கர ஊர்தி போன்ற துறைகளில் நுகர்வோர் நீண்ட காலம் காத்திருக்க வேண்டியிருந்தது. தனியார் தொழில் முனைவோரின் போட்டியிடும் துடிப்பையும், புதிய முயற்சிகளுக்கும் ஊக்கம் இல்லாமல் இருந்தது.  
"தாமதமாக வரும் அரசுப் பேருந்து, எரிச்சலுடன் வாடிக்கையாளரை விரட்டும் வங்கிப் பணியாளர், சேவையில்லாமலே தெனாவெட்டாக நடக்கும் தபால் துறை, தருமத்துக்கு நடக்கும் அரசுப் பள்ளிகள், வசதிகளற்ற அரசு மருத்துவமனைகள் இப்படி அன்றாட வாழ்வின் இன்னல்களை முன் வைத்து தனியார் மயம், தாராள மயம், உலக மயமாக்கலை ஆதரிக்கின்றவர்கள் வாதிடுகிறார்கள்.  
இந்திய பொருளாதாரத்தில் கட்டுப்பாடுகளை நீக்கி தனியார் முதலீட்டையும், அன்னிய முதலீட்டையும் அனுமதிப்பதன் மூலம் இந்த குறைபாடுகளை நீக்கி இந்தியா பொருளாதார வளர்ச்சிக்கு வழி வகுத்தது என்று புதிய பொருளாதாரக் கொள்கைக்கு ஆதரவானவர்கள் வாதிடுகிறார்கள்.
# மறுகாலனியாக்கம்

## புதிய பொருளாதாரக் கொள்கை விமர்சனங்கள்

- கோக், பெப்சி முதல் எண்ணற்ற பன்னாட்டு நுகர்வுப் பொருட்கள் நிறுவனங்கள் இந்திய நிறுவனங்களை அழித்துவிட்டு கால் பதித்தன
- பங்குச் சந்தை முன்னெப்போதையும் விட பெரிதாக வளர்ந்தது மூலம் அம்பானி போன்ற தனி நபர்கள் பில்லியனில் இலாபம் பார்க்கத் தொடங்கினார்கள்.
- வளர்ச்சியின் அளவுகோலாக செல்பேசிகளும், வாகனங்களும், அடுக்குமாடிக் குடியிருப்புகளும், தொலைக்காட்சி சீரியல்களும், பேரங்காடிகளும், ஏ.டி.எம்களும் பெரிய அளவில் அறிமுகப்படுத்தப்பட்டன.
- சென்னை அமெரிக்கத் தூதரகத்தின் முன் இரவுபகலாய் இருந்த நீண்டவரிசை தொடர்ந்து நீடித்தது.
- ஐந்து இலட்சம் விவசாயிகள் தற்கொலை செய்து கொண்டனர்.
- கிராமப் புறங்களில் வாழ்விழந்த இலட்சக்கணக்கானோர் உதிரிப் பாட்டாளிகளாய் நகரங்களுக்கு குடிபெயர்ந்தனர்.
- அப்பிக் கொண்டனர். பின்தங்கிய மாநிலங்களிலிருந்து நாடோடிகளாய் புலம் பெயருவது வாடிக்கையானது.
- கல்வியும், சுகாதாரமும் காசு உள்ளவர்களுக்கு மட்டும் என்றானது.
# அயனிப் பிணைப்பு

புளோரினும் அயனிகளால் பிணைந்து சோடியம் புளோரைடு உருவாதல். சோடியம் ஒரு நிலையான இலத்திரன் அமைப்பைப் பெற, தனது மிகவும் வெளிப்புறத்திலுள்ள இலத்திரனை இழக்க விடுபட்ட இலத்திரன் புளோரின் அணுவுடன் வெப்ப வெளியேற்றத்துடன் இணைகிறது. இவ்வாறு எதிர் எதிர் மின்னூட்டுக்களைப் பெற்ற அயனிகள் ஒன்றையொன்று கவர்கின்றன.]]  
**அயனிப் பிணைப்பு** *(இலங்கை வழக்கு: அயன் பிணைப்பு ஆங்கிலம்:Ionic bonding)* என்பது ஒரு வகையான வேதிப்பிணைப்பு ஆகும். இதை மின்வலுப் பிணைப்பு அல்லது மின்மவணுப் பிணைப்பு என்றும் அழைக்கிறார்கள். ஒர் அணு மற்றோர் அணுவுக்கு ஒன்று அல்லது அதற்கு மேற்பட்ட எலக்ட்ரான்களைத் தேவைக்கேற்ப வழங்குவதால் உண்டாகும் இருவேறுவகை எதிரெதிர் மின்சுமையுள்ள அயனிகளுக்கிடையே நிலவும் மின் கவர்ச்சி விசையையே அயனிப் பிணைப்பு என்கிறோம்.  
அயனிப் பிணைப்புகள் ஒரு நேர்மின் அயனிக்கும், பொதுவாக ஓர் உலோகம் (மாழை), எதிர்மின் அயனிக்கும், பொதுவாக ஓர் அலோகம் (மாழையிலி) இடையே உருவாவதாகும். *தூய* அல்லது முழுவதுமான அயனிப் பிணைப்பு இருக்க இயலாது: அனைத்து அயனிப் பிணைப்பு சேர்மங்களும் பல்வேறளவுகளில் சகப் பிணைப்பு (பகிர்வுப் பிணைப்பு) கொண்டுள்ளன. எனவதயனிப்பிணைப்பு என்பது சகப் பிணைப்புத் தன்மையை விட (பகிர்வுப் பிணைப்புத் தன்மையைவிட) அயனிப்பிணைப்புத் தன்மை கூடுதலாக உள்ளவை என்று கூறுவது பொருந்தும். இரு அயனிகளுக்கும் உள்ள மின்னூட்டுக்களின் வேறுபாடு கூடுதல் ஆக ஆக சகப் பிணைப்பை விட அயனிப் பிணைப்புத் தன்மை கூடுகிறது. பகுதி அயனிப் பிணைப்பாகவும் பகுதி சகப் பிணைப்பாகவும் உள்ள பிணைப்புகள் *முனைவுறு சகப் பிணைப்புகள்* (முனைவுறு பகிர்வுப் பிணைப்பு) என அழைக்கப்படுகின்றன.
# அயனிப் பிணைப்பு

## அயனிப் பிணைப்புச் சேர்வைகளின் பண்புகள்

திடநிலையில் மின்கடத்தா அயனிச் சேர்மங்கள் உருகிய நிலையில் அல்லது கரைசல்களில் மின்கடத்தியாக விளங்குகின்றன. இவற்றிற்குப் பொதுவாக உயர்ந்த உருகுநிலை இருக்கும். பெரும்பாலும் நீரில் இவை கரையும்.
# அயனிப் பிணைப்பு

## உருவாக்கம்

உறுதியான இலத்திரன் நிலையமைப்பை அடைவதற்காக குறைந்தளவு மின்னெதிர்த்தன்மை உடைய அணு இலத்திரனை வெளியேற்றும் போது அயன் பிணைப்பு உருவாதல் ஆரம்பமாகின்றது. இவ்வாறு நேர் மின்னேற்றம் உடைய கற்றயன் உருவாகும். (ஏனெனில் அணு எதிர்மின்னியை/ எதிர்மின்னிகளை இழந்து விட்டதால் அணுவில் உள்ள நேர்மின்னிகளின் எண்ணிக்கை எதிர்மின்னிகளின் எண்ணிக்கையை விட அதிகமாகும்.) இவ்வாறு வெளியேற்றப்படும் இலத்திரனை மின்னெதிர்த்தன்மை அதிகமுள்ள (அனேகமாக ஒரு அல்லுலோகம்) அணுவால் ஏற்றுக்கொள்ளப்பட்டு மறை மின்னேற்றமுடைய அனயன்கள் (ஏனெனில் அணு எதிர்மின்னியை/ எதிர்மின்னிகளை ஏற்றுக்கொண்டதால் அணுவில் உள்ள எதிர்மின்னிகளின் எண்ணிக்கை நேர்மின்னிகளின் எண்ணிக்கையை விட அதிகமாகும்) உருவாக்கப்படும். இவ்வாறு எதிர்மின்னிகளை இழப்பதாலும், பெற்றுக்கொள்வதாலும் உறுதியான இலத்திரன் நிலையமைப்பை அயன் பிணைப்பில் பங்குகொள்ளும் அணுக்கள் பெற்றுக்கொள்கின்றன.  
உதாரணமாக மேலே அசைவூட்டல் படத்தில் காட்டப்பட்ட அயனிப் பிணைப்பு உருவாக்கத்தை நோக்குவோம்.
: Na + F → Na<sup>+</sup> + F<sup>−</sup> → NaF  
சோடியம் (Na) என்ற உலோகம் 2,8,1 என்ற எண்ணிக்கையில் எலக்ட்ரான்களை முறையே 1,2,3 வட்டப்பாதைகளில் பெற்றுள்ளது. இது தனது 3 ஆவது வட்டப்பாதையிலுள்ள ஓர் எலக்ட்ரானை இழந்து சோடியம் நேர்மின் அயனியாக மாறுகிறது. இவ்வயனி தற்போது 2 ஆவது வட்டப்பாதையை கடைசி வட்டப்பாதையாகக் கொண்டு அதில் எட்டு எலக்ட்ரான்களைப் பெற்றிருப்பதால் நிலைப்புத் தன்மையை அடைகிறது.  
புளோரின் (F) என்ற அலோகம் 2,7 என்ற எண்ணிக்கையில் எலக்ட்ரான்களை முறையே 1,2, வட்டப்பாதைகளில் பெற்றுள்ளது. சோடியம் வழங்கும் ஓர் எலக்ட்ரானை இரண்டாவது வட்டப்பாதையில் ஏற்று புளோரைடு என்னும் எதிர்மின் சுமையுடைய அயனியாக மாறுகிறது. இந்த அயனி தற்போது 2 ஆவது வட்டப்பாதையை கடைசி வட்டப்பாதையாகக் கொண்டு அதில் எட்டு எலக்ட்ரான்களைப் பெற்றிருப்பதால் நிலைப்புத் தன்மையை அடைகிறது.  
இத்தகைய நிலைப்புத் தன்மையை எய்துவதற்காக சோடியம் அணு எலக்ட்ரான் வழங்கியாகவும் புளோரின் அணு எலக்ட்ரான் ஏற்பியாகவும் செயல்பட்டு முறையே நேர், எதிர் மின் சுமைகொண்ட அயனிகளாக மாற்றம் பெறுகின்றன. எதிரெதிரான மின்சுமை கொண்ட இவ்விரு அயனிகளுக்கிடையே நிலவும் நிலைமின் கவர்ச்சி அவற்றிடையே ஒரு வலுவான பிணைப்பைத் தோற்றுவிக்கின்றது. இப்பிணைப்பே அயனிப் பிணைப்பு எனப்படுகிறது.  
பொதுவாக அயன் பிணைப்பு உருவாவதற்கு அயன் பிணைப்பை உருவாக்கும் அணுக்களுக்கிடையிலான மின்னெதிர்த்தன்மை வித்தியாசம் 2.1க்கும் அதிகமாக இருத்தல் வேண்டும்.
# ஐக்கிய அமெரிக்காவும் பேரழிவு ஆயுதங்களும்

**ஐக்கிய அமெரிக்கா பேரழிவு ஆயதங்களின்** வகைகளான அணு ஆயுதங்கள், இரசாயன ஆயுதங்கள் மற்றும் உயிரியல் ஆயுதங்கள் ஆகியவற்றை வைத்துள்ளதாக அறியப்படுகிறது. அணு ஆயுதத்தை போரில் பயன்படுத்திய ஒரே நாடு ஐக்கிய அமெரிக்கா ஆகும். மேலும் ஐக்கிய அமெரிக்கா இரசாயன ஆயதங்களை முதல் உலகப் போரில் பயன்படுத்தியுள்ளது. ஐக்கிய அமெரிக்கா இரகசியமாக 1940 களில் மன்ஹாட்டன் திட்டம் என்ற பெயரில் அணு ஆயுதங்களை உருவாக்கியுள்ளது. ஐக்கிய அமெரிக்கா அணுக்கரு இணைவு மற்றும் அணுக்கரு பிளவு ஆகிய இருவகையான அணு குண்டுகளைத் தயாரிப்பதிலும் முன்னோடியாக உள்ளது. அமெரிக்காவே உலகில் மிக அதிகமான அணு ஆயுதங்களை நிலை நிறுத்தியுள்ளது. அதாவது ரஷ்யாவை விட 300 க்கும் மேற்பட்ட அணு ஆயுதங்களை நிலை நிறுத்தியுள்ளது.
# கேட்புலத்தொகுதி

**கேட்புலத்தொகுதி** (*auditory system*) கேட்டல் என்னும் ஒலியை உணர்வதற்கான உணர்வுத் தொகுதி ஆகும். இதற்குரிய புலனாக செவி விளங்குகிறது.
# கேட்புலத்தொகுதி

## செவியின் அமைப்பு

உடற்கூற்றமைப்பு. (இந்தப் படிமத்தில் செவிக் குழாயின் நீளம் மிகைப்படுத்தப்பட்டுள்ளது)]]
# கேட்புலத்தொகுதி

## செவியின் அமைப்பு

### புறச்செவி

செவிக் குழாயினைச் சுற்றி அமைந்துள்ள குருத்தெலும்பு மடிப்புக்கள் புறச்செவி ஆகும். இவை காது மடல் எனப்படுகின்றன.
# கேட்புலத்தொகுதி

## செவியின் அமைப்பு

### நடுச்செவி

ஒலி அலைகள் செவிக் குழாயின் ஊடாக செவிப்பறையில் அறைகின்றன. சம்மட்டியுருவெலும்பு, பட்டடையுருவெலும்பு, அங்கவடி எலும்பு என்ற மூன்று சங்கிலி போன்ற எலும்புகள் இந்த ஒலி அலைகளை உயரழுத்த அதிர்வுகளாக மாற்றுகின்றன. இவை பின்னர் *காக்ளியா* எனப்படும் நத்தை எலும்பில் நரம்புத் தூண்டல்களாக மாற்றப்படுகின்றன.
# கேட்புலத்தொகுதி

## செவியின் அமைப்பு

### உட்செவி

உட்செவியின் பெரும்பங்காக நத்தை எலும்பு உள்ளது.
# கேட்புலத்தொகுதி

## செவியின் அமைப்பு

### உட்செவி

#### நத்தை எலும்பு

நத்தை எலும்பு அல்லது உட்செவிச் சுருள் மூன்று பகுதிகளால் ஆனது. இதில் நீர்மம் நிரப்பப்பட்டுள்ளது. இங்குதான் ஒலி அலைகள் மின் சமிக்ஞைகளாக நரம்பணுக்களில் மாற்றப்படுகின்றன.
# மொட்டுமுனைத் தோல்

**மொட்டுமுனைத் தோல்** (*foreskin*) ஆண்குறி மொட்டினை மூடியுள்ள தோல் மடிப்புகள் ஆகும். இஃது ஆண்குறி விறைப்பாக இல்லாதபோது ஆண்குறி மொட்டைப் பாதுகாக்கிறது. பெரும்பாலான பாலூட்டிகளுக்கு மொட்டுமுனைத் தோல் உள்ளது.
# மொட்டுமுனைத் தோல்

## மனித மொட்டுமுனைத்தோல்

மொட்டுமுனைத் தோலின் வெளிப்பகுதி வழைமையான தோல் போன்றதே; ஆனால் முனைத்தோலின் உட்புறம் கண் இமை அல்லது வாய்த் தோலின் உட்பகுதிகளைப் போல மென்தோல் ஆக உள்ளது. மொட்டுமுனைத் தோல் ஆண்குறியுடன் கடிவாளத் திசுக்களால் பிணைக்கப்பட்டுள்ளதால் நகர முடியும். தசைகளுக்கு மீள்திறன் உள்ளது. ஆண்குறியின் மிகவும் உணர்திறனுடைய ஐந்து இடங்கள் முன்தோலில் உள்ளன.
# மொட்டுமுனைத் தோல்

## பயன்கள்

மொட்டுமுனைத் தோல் மொட்டை ஈரமாக வைத்திருக்கவும் பாதுகாக்கவும் பாலுறவின்போது பல நரம்புத்தொகுதிகள் உள்ளதால் இன்பத்தை கூட்டவும் பயனாவதாக உலக சுகாதார அமைப்பு கூறுகிறது.  
இருப்பினும், மோசசு மற்றும் பெய்லி (1998) "மொட்டு முனைத்தோல் ஆணின் பால்வினை இன்பத்தைக் கூட்டுவதாக தெரியக் காட்டவில்லை " எனக் கூறுகின்றனர்.
# மொட்டுமுனைத் தோல்

## விருத்த சேதனம்

*விருத்த சேதனம்* என்பது மொட்டுமுனைத் தோலை மத சடங்குகளுக்காக அல்லது அறுவை சிகிட்சை மூலம் நீக்குவதாகும். இவ்வாறு முனைத்தோலை நீக்குவதால் சில நோய்களைத் தவிர்க்கலாம் என்ற கருத்தும் உள்ளது; ஆனால் இத்தகைய பயன் மிகவும் குறைவானதாக பல மருத்துவ சங்கங்கள் நம்புகின்றன. ஒய்யாரத்திற்காக சில நேரங்களில் முன்தோலில் துளை இடுவதும் பிளவுபடுத்துவதும் உண்டு.
# வேற்றுமை மயக்கம்

வேற்றுமை மயக்கம் என்பது உருபு மயக்கம்.  
பெயர்ச்சொல் இடம் மாறுவதை வேற்றுமை என்கிறோம். வேற்றுமையை உணர்த்த ‘வேற்றுமை உருபுகள்’ பயன்படுத்தப்படுகின்றன. இந்த உருபுகள் பெயர்ச்சொல்லின் இறுதியில் பொருந்தி வரும். இது ‘பின்னொட்டு’.  
(ஆங்கிலத்தில் வேற்றுமை உருபு முன்னொட்டாகவும் at the door பின்னொட்டாகவும் Ram’s father உள்ளொட்டாகவும் his pen தொகையாகவும் call him வரும். தமிழில் முன்னொட்டாவோ, உள்ளொட்டாகவோ வருவதில்லை.)  
சொல் வகையில் வேற்றுமை உருபுகளை ‘இடைச்சொல்’ என்கிறோம்.  
சில வேற்றுமை உருபுகள் தமக்கு உரிய பொருளை உணர்த்தாமல் வேறொரு வேற்றுமைக்கு உரிய பொருளை உணர்த்துவது உண்டு. இதனை வேற்றுமை மயக்கம் என்கிறோம். இதனை நன்னூல் எளிமையாத் தெளிவுபடுத்துகிறது.  
:யாதன் உருபிற் கூறிற்று ஆயினும்
:பொருள் செல் மருங்கில் வேற்றுமை சாரும்
| வேற்றுமை | உருபு | மயக்கம் |  |
| --- | --- | --- | --- |
| 2 – 4 | அவ்வித்து அழுக்காறு உடையானைச் செய்யவள் தவ்வையைக் காட்டி விடும் | அழுக்காறு உடையானுக்கு |  |
| 2 – 7 | அரசனைச் சார்ந்தான் | அரசன்கண் (அரசனிடம்) |  |
| 3 - 5 | வாணிகத்தான் ஆயினான் | வாணிகத்தின் ஆயினான் | } |
# வேற்றுமை மயக்கம்

## இவற்றையும் காண்க

- வேற்றுமை நெறி (விளக்கம்)
# சென்னியர்

**சென்னியர்** குடிமக்கள் கடவுள் சிலைகளுக்கு முன்னர் யாழிசை கூட்டிப் பாடுவர். (பொருள் தேடச் சென்ற தன் தலைவன், சென்னியர் கூட்டும் யாழிசை போல ஊதும் குருகில் இசை எழுப்பிக்கொண்டு கங்கையாற்று மூடாக்குப் படகில் சென்றுகொண்டிருப்பானோ என ஒரு தலைவி எண்ணுகிறாள்)
;மூவேந்தர்
:சென்னியர் என்பது தலையில் பூச் சூடிய மூவேந்தரையும் குறிக்கும் பொதுச்சொல்.
;சோழர்
:இளஞ்சேரல் இரும்பொறையின் முன்னர் பெரும்பூண் சோழர் தம் வேல்களைக் கிடத்திப் பணிந்தமையால் இந்தப் பொறையன் ‘சென்னியர் பெருமான்’ எனப் போற்றப்படுகிறான்.
;பூச் சூடும் ஆடவர்
:பூச் சூடும் தலையுடையாரைச் சென்னியர் என்பது வழக்கம்.  
:தலையில் பூச் சூடிக்கொள்ளும் ஆடவரைச் ‘சென்னியர்’ என்றனர்.
# சென்னியர்

## இவற்றையும் காண்க

- சங்க கால நாட்டுமக்கள்
# ஹாவர்ட் கார்ட்டர்

**ஹவார்ட் கார்ட்டர்** (Howard Carter; மே 9, 1874 - மார்ச் 2, 1939) பிரித்தானிய தொல்பொருள் ஆய்வாளர். எகிப்திய மன்னன் பாரோ துட்டன்காமன் என்பவனின் கல்லறையைக் கண்டுபிடித்தவர்களுள் முதன்மையானவர்.
# ஹாவர்ட் கார்ட்டர்

## இளமை

1874 ஆம் ஆண்டு மே 9 ஆம் நாள் இங்கிலாந்திலுள்ள லண்டனில், கென்சிங்டன் என்ற இடத்தில் ஹோவர்ட் கார்ட்டர் பிறந்தார். இவருடைய தந்தை சாமுவேல் கார்ட்டர், தாயார் மார்த்தா ஜாய்ஸ் கார்ட்டர். சாமுவேல் கார்ட்டர் ஒரு திறமையான தொல்லியல் கலைஞர் ஆவார். எனவே தனது வழியை பின்பற்ற ஹோவர்ட் கார்ட்டருக்குப் பயிற்சியளித்தார். மிக இளம் வயதிலேயே ஹோவார்ட் இத்துறையில் திறமையுடன் விளங்கினார்.  
1891-ல் தனது 17 ஆம் வயதில் எகிப்தில் பெனிஹசன் என்னுமிடத்தில் உள்ள மத்திய இராச்சியத்தில் உள்ள கல்லறைகளை அகழ்வாய்வு செய்த பெர்சி நியூபெர்ரி என்பவரின் உதவியாளராகச் சேர்ந்தார். மேலும் அவர் இளம் வயதிலேயே கல்லறையில் உள்ள வேலைப்படுகளை புதுமையான முறையில் நகல் எடுக்கும் பணியில் ஈடுபட்டார்.
# ஹாவர்ட் கார்ட்டர்

## பணிகள்

1892-ல் பிரித்தானியாவின் புகழ்பெற்ற தொல்பொருள்துறை அகழ்வாய்வாளரானா *பிளிண்டர்ஸ் பெட்ரி* (Flinders Petrie) என்பவர் எகிப்தின் அமர்னா நகரத்தில் இருந்த பார்வோன் அக்கெனதென் கல்லறை அகழ்வாய்வுகளில் ஈடுபட்டிருந்த போது, அவரின் கீழ் ஹோவார்ட் கார்ட்டர் ஆய்வுப்பணிகளில் ஈடுபட்டார். இவ்வாய்வில் அக்கெனதெனின் தலைநகர் கண்டுபிடிக்கப்பட்டது. பின்னர். 1894 முதல் 1899 வரை *எட்வர்டு நாவில்லி* என்பவருன் தேர் எல் பகாரி என்னுமிடத்தில் ஆய்வு மேற்கொண்டார். அப்போதுதான் அவர் தனது புகழ்பெற்ற ஆய்வான, அரசி ஆட்செப்சுட்டு கோவிலின் சுவரில் இருந்த செதுக்குச் சிற்பங்களைக் கண்டறிந்து சாதனை புரிந்தார்.  
1899-ல், எகிப்திய தொல்பொருள் சேவை (Egyptian Antiquities Service)(EAS) என்ற நிறுவனத்தின் முதல் தலைமை ஆய்வாளராக நியமிக்கப்பட்டார். இவர் மேற்பார்வையில் தீபை என்னுமிடத்தில் (இப்போது அல்-உக்சுர் என அழைக்கப்படுகிறது.) பல அகழ்வாய்வுகள் மேற்கொள்ளப்பட்டன. 1904-ல் கீழ் எகிப்தின் ஆய்வு மேலாளராக நியமிக்கப்படும் வரை சுமார் ஐந்தாண்டுகள் இங்கு ஆய்வுப்பணிகளில் ஈடுபட்டார். 1905-ல் எகிப்திய ஆய்வுக்கள காவலாளிகளுக்கும் பிரெஞ்சு சுற்றுலாப் பயணிகளுக்குமிடையே ஏற்பட்ட ஒரு வழக்கு காரணமாக இவர் இப்பணியைத் துறந்தார்.  
மூன்று ஆண்டுகளுக்குப் பிறகு, 1907-ல் கார்னாவன் பிரபு தனது ஆகழ்வாய்வுப்பணியில் ஹாவர்டு கார்ட்டரை பணியமர்த்தினார். கேஸ்டன் மேஸ்பெரோவால் அறிமுகப்படுத்தப்பட்ட நவீன அகழ்வாய்வு முறைகளையும் பதிவு செய்யும் முறைகளையும் கார்ட்டர் பின்பற்றினார்.
# ஹாவர்ட் கார்ட்டர்

## மன்னர்களின் சமவெளி ஆய்வுகள்

அகழாய்வுகள்]]  
1914 முதல் அரசர்களின் பள்ளத்தாக்கு என்ற பகுதியில் கார்ட்டர் தனது ஆய்வுகளை மேற்கொள்ள கார்னாவன் பிரபு நிதி உதவி செய்தார். ஆனால் முதல் உலகப்போரின் காரணமாக இப்பணிக்கு இடையூறு ஏற்பட்டது. பல ஆண்டுகளாகத் தேடியும் இவ்வாய்வில் பலனேதும் கிட்டவில்லை. இதனால் அதிருப்தியடைந்த கார்னாவன் பிரபு 1922-ல் கல்லறையைத் தேடும் பணியில் கார்ட்டருக்கு மேலும் ஒரு வாய்ப்பை வழங்கி நிதியுதவி செய்தார்.
# ஹாவர்ட் கார்ட்டர்

## மன்னர்களின் சமவெளி ஆய்வுகள்

### துட்டன்காமன் கல்லறை எண் 62 ஆய்வு

கல்லறை]]
4 நவம்பர் 1922, நவம்பர் 4 ஆம் நாள் கார்ட்டரின் அகழ்வாய்வுக் குழுவினர் மன்னர்களின் சமவெளியில் துட்டன்காமனின் கல்லறை எண் 62-ஐ கண்டறிந்தனர். உடனே கார்ட்டர் கார்னாவன் பிரபுவிற்குத் தகவல் அனுப்பினார். கார்னாவன் பிரபு தனது மகள் மற்றும் பிறருடன் அங்கு வந்தார். அவர்களின் முன்னிலையில்; அவ்வாயில் படியில் மேல் இடது கை மூலையில் உள்ள சிறிய வாயிலைக் கண்டறிந்தார். வருங்காலத்தில் மிகப்பெரிய தொல்பொருள் ஆய்வாளனாக வருவாயாக எனற ஆசிகளுடன் தனது பாட்டி தன் பதினேழாவது பிறந்த நாளில் பரிசாகத் தந்த உளியின் உதவியால் அவ்விடத்தில் ஒரு வழியை ஏற்படுத்தினார். ஆனால் அவ்விடம் ஒரு கல்லறையா அல்லது கல்லறையில் அத்துமீறி நுழைவோரை குழப்பத்தில் ஆழ்த்துவதற்காக உள்ள வெறும் இடைமாற்று வழியா எனத் தெரியாத நிலையில் நவம்பர் 26 - எகிப்திய மன்னன் துட்டன்காமன் என்பவனின் கல்லறைக்குள் ஹவார்ட் கார்ட்டர் மற்றும் கார்னாவன் பிரபு ஆகியோர் சென்றனர். 3,000 ஆண்டுகளுக்குப் பின்னர் அதற்குள் சென்ற முதல் மனிதர்கள் இவர்களே. அங்கு வெறும் மெழுகுவர்த்தி வெளிச்சத்தின் மூலம் இரண்டு காவலாளி சிலைகளால் முத்திரையிடப்பட்டு உறுதியாகப் பாதுகாக்கப்பட்டிருந்த ஒரு நுழைவாயிலும் அங்கிருந்த தங்கம் மற்றும் கருங்காலி மரத்தினாலான ஒரு வழியையும் கண்டனர். நீ எதையாவது பார்க்க முடிந்ததா? எனக் கேட்ட கார்னாவன் பிரபுவிற்கு "ஆம் அற்புதமான விஷயங்களைப் பார்த்தேன்" என கார்ட்டர் தனது புகழ்பெற்ற வார்த்தைகள் மூலம் விடையளித்தார்.  
அடுத்த சில மாதங்களில் எகிப்திய தொல்பொருள் துறையின் இயக்குநர் பியர் லாகவ் என்பவரின் மேற்பார்வையில் கார்ட்டர் பணியாற்ற வேண்டியிருந்தது. இதனால் கார்ட்டர் அடிக்கடி மன அழுத்ததிற்கு ஆளானார். அப்போது அக்கல்லறையின் முக்கிய அறைக்கு செல்வதற்குரிய இடைவெளி உள்ளடக்கங்களை பட்டியலிட்டு கழித்தார். 1923, பிப்ரவரி 16 அன்று, கார்ட்டர், முத்திரையிடப்பட்ட வாயில் ஒன்றைக் கண்டறிந்தார். அது உண்மையில் ஒரு அடக்கம் செய்யும் அறை என்று கண்டுபிடிக்கப்பட்டது. அங்கு பூவேலைகளால் செதுக்கப்பட்ட ஒரு பழங்கால, கல்லால் ஆன சவப்பெட்டியைக் கண்டறிந்தார். இந்த கண்டுபிடிப்பினைப் பற்றி உலகின் செய்தி நிறுவனங்கள் அனைத்தும் ஆவலுடன் செய்தி வெளியிட்டன. எனவே செய்தியாளர்கள் அப்பகுதியில் திரன்டனர். ஆனால் அவர்கள் அங்கு அனுமதிக்கப்படவில்லை. அவர்களின் பிரதிநிதியாக எச் வி மோர்டன் என்பவர் மட்டுமே காண அனுமதிக்கப்பட்டார்.. எச். வி. மோர்டன் தனது தெளிவான விளக்கங்கள் மூலம் பிரித்தானிய பொது மக்களிடையே கார்ட்டரின் மரியாதையை மேலும் உயர்த்த உதவினார்.  
அதிகாரப்பூர்வமாக துட்டகாமனின் அடக்க அறை மற்றும் கல்லறைத் திறப்பதற்கு முன்னர் கார்ட்டர் எழுதிய குறிப்புகளும் கார்னாவன் பிரபு, லேடி ஈவ்லின் ஹெர்பர்ட் ஆகியோர் உள்ளிட்ட புகைப்பட ஆதாரமும் இதனை உறுதி செய்கின்றன.
# ஹாவர்ட் கார்ட்டர்

## இறுதிக் காலம்

துட்டகாமனின் கல்லறையிலிருந்த ஆயிரக்கணக்கான பொருள்களைக் கண்டறியும் வரை அப்பணியிலிருந்த கார்ட்டர். பரபரப்பான தனது ஆய்வுப்பணியிலிருந்து 1932 -ல் தொல்லியல் துறை இருந்து ஓய்வு பெற்றார். அதன் பின்னர் பழங்காலப் கலை பொருட்கள் சேகரிப்பு நிறுவனங்கள் மற்றும் அருங்காட்சியகங்களில் பகுதி நேர முகவர் ஆனார். அவற்றுள் கிளிவ்லேண்ட் அருங்காட்சியகம் மற்றும் டெட்ராய்ட் நிறுவனம் ஆகியவையும் இருந்தன.
1924 ல் அமெரிக்கா சென்ற கார்ட்டர், நியூயார்க் நகரம் மற்றும் அமெரிக்காவில் மற்ற நகரங்களில் தொடர்ந்து விரிவுரைகள் வழங்கினார். இவரது விரிவுரைகள் அங்கு ஆர்வத்துடன் கலந்து கொண்ட பார்வையாளர்களிடம்" *எகிப்தோமானியா* வைப் பற்றவைக்க பரவ வழிவகை செய்தது.
# ஹாவர்ட் கார்ட்டர்

## மறைவு

1939-ல் லண்டனில் உள்ல கென்சிங்டனில் லிம்போமா எனும் ஒரு வகைப் புற்றுநோய் தாக்குதலால் இறந்தார். இயற்கையாக ஏற்பட்ட இவரது மரணம் கூட நீண்ட நாட்களாக (3000 ஆண்டுகளாக) அமைதியுடன் இருந்த துட்டகாமனின் கல்லறையை வன்முறையுடன் தோண்டியதால் தான் ஏற்பட்டது எனக் கூறப்பட்டது. இங்கிலாந்தின் புட்னெ வேலி கல்லறைத் தோட்டத்தில் இவருடைய உடல் அடக்கம் செய்யப்பட்டது. இவரது கண்டுபிடிப்புகளின் துணை கொண்டு சிற்பங்கள், இசைத்தொகுப்புகள், கதை இலக்கியங்கள்
, திரைப்படங்கள் மற்றும் தொலைக்காட்சித் தொடர்கள் ஆகியன வெளியிடப்பட்டன. கூகுள் நிறுவனம் கார்ட்டரின் 138வது பிறந்தநாளில் டூடுள் வெளியிட்டுச் சிறப்பித்தது.
# நிறப்புரி பிறட்சிகள்

**நிறப்புரி பிறட்சிகள்** அல்லது **குரோமோசோம் பிறட்சிகள்** (Chromosome abnormality) என்பது இருமய நிறப்புரிகளின் எண்ணிக்கை அல்லது அமைப்பில் ஏற்படக்கூடிய இயல்புக்கு மாறான மாற்றமாகும். ஒரு உயிரினத்தின் அனைத்து தொகுப்பு நிறப்புரிகளும் கணக்கில் கொண்டு ஒரு இனத்தின் இயல்பான நிறப்புரிகள் அடையாளம் காணப்படுகிறது. அந்த இயல்பு நிறப்புரியைக் கொண்டே இயல்பற்ற நிறப்புரிகள் அடையாளம் காணப்படுகின்றன. கலப்பிரிவின் போது ஏற்படும் இத்தகைய பிறட்சிக்கு காரணம் ஒடுக்கற்பிரிவு அல்லது இழையுருப்பிரிவு ஆகும். இத்தகைய இயல்பற்ற நிறப்புரிகளை எண்ணிக்கை அடிப்படையிலும் அமைப்பு அடிப்படையிலும் இருவகையாகப் பிரிக்கப்படுகின்றன.
# நிறப்புரி பிறட்சிகள்

## எண்ணிக்கை அடிப்படையில்

ஒவ்வொரு இனத்தின் சிற்றினங்களின் உயிரணுக்களில் குறிப்பிட்ட எண்ணிக்கையில் நிறப்புரிகள் உள்ளன. இவைகள் இணை இணையாகவே இருக்கும். பாலணுக்கள் உண்டாகும் போது நிறப்புரிகளின் எண்ணிக்கை பாதியாகக் குறைகிறது. அதனால் பாலணுவில் ஒற்றைமய நிறப்புரிகள் உருவாகின்றன. இருமய நிறப்புரிகளின் எண்ணிக்கையில் மாற்றம் ஏற்படில் அது நிறப்புரி எண்ணிக்கைப் பிறட்சி அல்லது பிளாய்டி எனப்படுகிறது. இருவகையான எண்ணிக்கைப் பிறட்சி தோன்றிகின்றன. அவை யூபிளாய்டி மற்றும் அன்யூபிளாய்டி ஆகும். மனிதருக்கு ஏற்படும் நிறப்புரிகளின் எண்ணிக்கைப் பிறட்சியால் உண்டாகும் நோய் டெளன் நோய்க்கூட்டறிகுறி ஆகும்.
# நிறப்புரி பிறட்சிகள்

## அமைப்பு அடிப்படையில்

அமைப்பின் அடிப்படையில் ஏற்படும் நிறப்புரிகளின் பிறட்சி நான்கு வகைப்படும். அவை நீக்கம் பெறுதல், இரட்டிப்பாதல், தலைக்கீழ் திருப்பம் மற்றும் இடம் பெயர்தல் ஆகும்.
# வார்ப்புரு:Infobox Tibetan Buddhist monastery

| =
|mark =Gold temple icon.png
|marksize =8
|label = |}}|}}
|width =
}}</>}}  
| label14 = **ஆள்கூற்று**:
| data14 = }}|
|}|}|}|}}|}|}|}|type:landmark|=}}}}}  
| header15 = Monastery information  
| label16 = **இடம்**
| data16 = }  
| label17 = **நிறுவியது**
| data17 = }  
| label18 = **ஆண்டு**
| data18 = }  
| label19 = **புதுப்பித்தல்**
| data19 = }  
| label20 = **வகை**
| data20 = }  
| label21 = **பிரிவு**
| data21 = }  
| label22 = **மரபுவழி**
| data22 = }  
| label23 = **அர்ப்பணிப்பு**
| data23 = }  
| label24 = **தலைமை லாமா**
| data24 = }  
| label25 = **பள்ளிகள்**
| data25 = }  
| label26 = **No. of monks**
| data26 = }  
| label27 = **Architecture**
| data27 = }  
| label28 = **Festivals**
| data28 = }  
| below = }
| belowstyle = font-size: smaller
}}<noinclude>  
</noinclude>
# ரும்டெக் மடம்

**ரும்டெக் மடம்** என்பது இந்தியாவின் சிக்கிம் மாநிலத்தின் தலைநகரான கேங்டாக் நகருக்கு அருகே உள்ள ஒரு திபெத்திய பௌத்த மடம். இது தர்மசக்ரா மையம் என்றும் அழைக்கப்படுகிறது.  
புகழ் பெற்ற இம்மடாலயம் சிக்கிமின் பெரிய மடாலயம். அதிகளவில் லாமாக்கள் இங்கு உள்ளனர். சிக்கிம் மற்றும் திபெத் கட்டிடக் கலைஞர்கள் கொண்டு நிர்மாணிக்கப்பட்ட மடாலயம்.
# இரா. சீனிவாசன்

**தோழர் இரா சீனிவாசன்** (*R Srinivasan*, இறப்பு: மே 5, 2012, அகவை 61) மக்கள் கலை இலக்கியக் கழகத்தின் பொருளாளராக பணியாற்றினார்.
# இரா. சீனிவாசன்

## அரசியல் வாழ்க்கை

70களின் பிற்பகுதியிலிருந்தே அவர் நக்சல்பாரி புரட்சிகர அரசியலின் ஆதரவாளராக இருந்து, பின்னர் மக்கள் கலை இலக்கியக் கழகத்தின் தன்னை இணைத்துக் கொண்டார். கட்சி நடவடிக்கைகளிலும், புரட்சிகர அரசியலின் மீதும் கொண்ட ஈடுபாட்டின் காரணமாக, அரசுப் பணியிலிருந்து விருப்ப ஓய்வில் 1991ம் ஆண்டு விடுபட்டு, 20 ஆண்டுகளுக்கும் மேலாக முழுமையாக பொதுப் பணிகளில் ஈடுபட்டு வந்தார். மகஇக மாநிலப் பொருளாளராகப் பணியாற்றியது மட்டுமின்றி, பல்வேறு போராட்டங்களிலும் முன்னணிப்பாத்திரம் ஆற்றி, பல முறை சிறை சென்றிருக்கிறார்.
# இரா. சீனிவாசன்

## அரசியல் வாழ்க்கை

### போராட்டங்கள்

- ஈழப் போரில் இலங்கைக்குத் துணை நின்ற இந்திய அரசை எதிர்த்த போராட்டம் - 2009
- சேத்துப்பட்டு பகுதி மக்கள் பிரச்சனைகளுக்கான போராட்டங்கள்
- சிதம்பரம் கோயில் பிரச்சனை
- சேத்துப்பட்டு பகுதி ரவுடிகள், கள்ளச்சாராய வியாபாரிகளுக்கு எதிரான போராட்டம்
- காடம்பாறை நீர்த்தேக்க கட்டுமானப் பணி முறைகேடுகளுக்கு எதிரான போராட்டம்
- முல்லைப் பெரியாறு அணை பாதுகாப்பு போராட்டம்
# இரா. சீனிவாசன்

## அரசியல் வாழ்க்கை

### பொறுப்புகள்

- மாநிலப் பொருளாளர் - மக்கள் கலை இலக்கியக் கழகம்
- வெளியீட்டாளர் - புதிய கலாச்சாரம் மாத இதழ்
# இரா. சீனிவாசன்

## புற்றுநோய்

2011ம் ஆண்டு சனவரி மாதம் அவரை கணையப் புற்றுநோய் தாக்கியிருப்பது தெரிய வந்தது. கிட்டத்தட்ட ஒன்றேகால் ஆண்டுக்குப் பிறகு சிகிச்சை பலனளிக்காமல் உயிரிழந்தார். கடும் வலியால் வேதனைப்படும் நிலையிலும் கலக்கமோ அச்சமோ சிறிதுமின்றி அமைப்பு நிகழ்ச்சிகள், போராட்டங்கள் பற்றிக் கேட்டறிதல், நமது பத்திரிகைகளைப் படித்தல், தன்னை சந்திக்க வருகின்ற தோழர்களுடன் மகிழ்ச்சியுடன் உரையாடுதல் என உறுதியையும் உற்சாகத்தையும் தோழர் வெளிப்படுத்தி வந்தார்.
# சேரலர்

சேரநாட்டு மக்கள் சேரலர்.  
சுள்ளியம் பேரியாறு பாய்ந்த சேர்ப்பு நாடே நேரநாட்டின் தலைமைப் பகுதி.  
இதன் வேந்தன் களங்காய்க்கண்ணி நார்முடிச்சேரல், ‘சேரலர் வேந்து’ எனப் பாராட்டப்படுகிறான்.  
கொங்கு நாட்டுக் கருவூரைத் தலைநகராகக் கொண்டு ஆண்ட செல்வக்கடுங்கோ வாழியாதன் ‘சேரலர் மருகன்’ எனப் பாராட்டப்படுகிறான். மருகன் என்றால் மரபில் வந்தவன் என்பது பொருள்.  
காரி ஓரியைக் கொன்று கொல்லி நாட்டைச் சேரலர்க்கு ஈந்தான்.  
இமயவரம்பன் நெடுஞ்சேரலாதன் என்னும் பெயரில் உள்ள ‘சேரல்’ என்னும் பெயரே இவன் சேரலர் பெருமான் என்பதை விளக்குகிறது.
# சேரலர்

## இவற்றையும் காண்க

- சங்க கால நாட்டுமக்கள்
# தமிழ் எழுத்தாளர்கள் பட்டியல்

தமிழ் மொழியில் எழுதும் எழுத்தாளர்கள் இங்கு அகரவரிசையில் பட்டியலிடப்பட்டுள்ளனர்.  
- அசோகமித்திரன்
- அம்பை
- அ. முத்துலிங்கம்
- (அ.மு.சம்பந்தம் நாட்டார்)  
- ஆண்டாள் பிரியதர்ஷினி
- ஜோ டி குரூஸ்
- அரவிந்தன் நீலகண்டன்
- ஆதவன்
- இந்திரா சௌந்தர்ராஜன்
- இந்திரா பார்த்தசாரதி
- இ. தியாகலிங்கம்
- எஸ். ராமகிருஷ்ணன்
- நா. சொக்கன்
- க. பூரணச்சந்திரன்
- சா. கந்தசாமி
- கல்கி
- கி. ராஜநாராயணன்
- ராஜம் கிருஷ்ணன்
- கழனியூரன்
- கவிப்பித்தன்
- சாரு நிவேதிதா
- சிவசங்கரி
- சுந்தர ராமசாமி
- சுபா
- சுஜாதா (எழுத்தாளர்)
- சோ. தர்மன்
- தமிழ்மகன்
- தாமரைக்கண்ணன்
- தாமரை (கவிஞர்)
- தி. ஜானகிராமன்
- தேவன்
- நாஞ்சில் நாடன்
- பிரபஞ்சன்
- பாலகுமாரன்
- பெருமாள் முருகன்
- பா. ராகவன்
- ரமணி சந்திரன்
- ரா. கி. ரங்கராஜன்
- ராஜேஷ் குமார்
- ருத்ர. துளசிதாஸ்
- லட்சுமி (எழுத்தாளர்)
- லஷ்மி சரவணகுமார்
- ஜெயகாந்தன்
- ஜெயமோகன்
- பாவண்ணன்
- செந்தலை ந. கவுதமன்
- ச. தமிழ்ச்செல்வன்
- பா. வெங்கடேசன்
- குமரி ஆதவன்
- பொன்னீலன்
- நீல பத்மநாபன்
- தோப்பில் முகமது மீரான்
- ஹெச். ஜி. ரசூல்
- குமாரசெல்வா
- மலர்வதி
- மீரான் மைதீன்
- குறும்பனை பெர்லின்
- வரீதையா
- என். டி. ராஜ்குமார்
- லட்சுமி மணிவண்ணன்
- சிவகுமார் முத்தய்யா
- வெ.இறையன்பு
- என்.வைத்தியநாதன்
- அமிர்தம் சூர்யா
- எஸ்.வி.ராஜதுரை
- நிஜத்தடன் நிலவன்
# இந்திய எழுத்தாளர்கள் பட்டியல்

இந்தியாவிலுள்ள அல்லது இந்தியாவைச் சேர்ந்த எழுத்தாளர்கள் பட்டியல்
- தர்மானந்த தாமோதர் கோசாம்பி
- அடல் பிகாரி வாச்பாய்
- அருந்ததி ராய்
- ஆர். கே. நாராயண்
- இந்திரா பார்த்தசாரதி
- இரவீந்திரநாத் தாகூர்
- எம். டி. வாசுதேவன் நாயர்
- எஸ். ராமகிருஷ்ணன்
- கண்ணதாசன்
- கபில்தேவ்
- க. பூரணச்சந்திரன்
- கல்கி (எழுத்தாளர்)
- கி. ராஜநாராயணன்
- கி. வா. ஜகந்நாதன்
- கிரண் தேசாய்
- குவேம்பு
- ச. வெ. இராமன்
- சக்ரவர்த்தி இராசகோபாலாச்சாரி
- சசி தரூர்
- சல்மான் ருஷ்டி
- சாண்டில்யன்
- சாரு நிவேதிதா
- சு. வெங்கடேசன்
- சுகுமார் அழிக்கோடு
- சுதா மூர்த்தி
- சுஜாதா (எழுத்தாளர்)
- சேத்தன் பகத்
- தாமரைக்கண்ணன்
- தி. க. சிவசங்கரன்
- திரு. வி. கலியாணசுந்தரனார்
- நாஞ்சில் நாடன்
- பிரேம்சந்த்
- புதுமைப்பித்தன்
- மதன்
- ரஸ்கின் பாண்ட்
- ராகுல் சாங்கிருத்யாயன்
- ராம் பிரசாத் பிசுமில்
- ராஜேஷ் குமார்
- வி. வி. கிரி
- விஜய் சிங்
- ஜகதீஷ் சந்திர போஸ்
- ஜும்ப்பா லாஹிரி
- ஜெயகாந்தன்
- ஜெயமோகன்
- ஹால்தர் நாக்
- பொன்னீலன்
- சுந்தர ராமசாமி
- நீல பத்மநாபன்
- தோப்பில் முகமது மீரான்
- குமரி ஆதவன்
- பாலச்சந்திரன் சுள்ளிக்காடு
- ரமேஷன் நாயர்
# தென்பரதவர்

**தென்பரதவர்** என்போர் தமிழ்நாட்டின் தென்பகுதியில் கொற்கைப் பகுதியில் முத்துக் குளிக்கும் தொழில் செய்துவந்த மக்கள்.பொற்கை பாண்டியன் பரதவன் என குண நாற்பது என்னும் பெயர் கொண்ட நுல் ஒன்றைத் தொல்காப்பிய உரையில் இளம்பூரணர் குறிப்பிட்டுள்ளார்.அதன்படி ஆடுமழைத் தடக்கை அறுத்துமுறை செய்த பொற்கை நறுந்தார்ப் புனைதேர் பாண்டியன் கொற்கைஅம் பெருந்துறை குனிதிரை தொகுத்த விளங்குமுத்து உறைக்கும் வெண்பல் பன்மாண் சாயல் பரதவர் மகட்கே உரியது என பொற்கை பாண்டியன் புகழ் பாடுகிறது  
சோழன் செருப்பாழி எறிந்த இளஞ்சேட்சென்னி தென்பரதவரின் வலிமையை கைகொண்டு வடுகரை வீழ்த்தினான்
# தென்பரதவர்

## இவற்றையும் காண்க

- சங்க கால நாட்டுமக்கள்
# குருதோங்மார் ஏரி

**குருதோங்மார் ஏரி** அல்லது *குருதோக்மார் ஏரி* என்பது இந்தியாவின் சிக்கிம் மாநிலத்தில் உள்ள ஒரு புனித ஏரியாகும். இது உலகின் உயரமான இடத்தில் அமைந்துள்ள ஏரிகளுள் ஒன்று. இது கடல் மட்டத்தில் இருந்து 17, 100 அடி உயரத்தில் அமைந்துள்ளது. இது சிக்கிம் மாநிலத்தின் வடக்குப் பகுதியில் உள்ளது. இந்த ஏரி டீஸ்டா ஆற்றின் மூலங்களில் ஒன்றாகக் கூறப்படுகிறது.  
இந்த மேட்டு நிலத்தின் பெரும்பகுதியில் இந்திய இராணுவம் தனது நிலைகளை அமைத்துள்ளதால் இந்தியர்களுக்கு மட்டுமே இந்த ஏரிக்குச் செல்ல அனுமதி உண்டு. இது அதிக உயரத்தில் அமைந்திருப்பதால் இங்கு ஆக்சிசன் குறைவாக இருக்கும். இதனால் சில சுற்றுலாப் பயணிகளுக்கு மூச்சு விடுவது கடினமாக இருக்கலாம்.
# குருதோங்மார் ஏரி

## பெயர்க் காரணம்

எட்டாம் நூற்றாண்டில் திபெத்திய புத்த மதத்தைத் தோற்றுவித்த குரு பத்மசாம்பவர் என்பவர் இவ்விடத்திற்கு வந்து சென்றதால் இந்த ஏரிக்கு குருதோங்மார் என்று பெயரிடப்பட்டது.
# மனித உரிமைகள் ஆணையம்

**மனித உரிமைகள் ஆணையம் ** என்பது, மனித உரிமைகளை பாதுகாக்கவும், அவர்களுக்கு எதிரான கொடுமைகளை கேட்கவும் உருவாக்கப்பட்ட அமைப்பாகும்.
இது தேசிய அல்லது நாடு தழுவிய அல்லது மாநிலம் சார்ந்த மனித உரிமைகள் ஆணயங்களை குறிப்பிடலாம்.
# மனித உரிமைகள் ஆணையம்

## நாடு தழுவிய மனித உரிமைகள் ஆணயங்கள்

| **ஐக்கிய நாடுகள்** (அனைவருக்கும் பொருந்தும்) | மனித உரிமைகளுக்கான ஐக்கிய நாடுகள் அமைப்பு | ஐக்கிய நாடுகள் மனித உரிமைகள் குழுவில் இருந்து வேறுபட்டது |
| --- | --- | --- |
| **ஆப்பிரிக்க ஒன்றியம்** (ஆப்பிரிக்கா) | ஆப்பிரிக்க மனித உரிமைகள் ஆணையம் |  |
| **அமெரிக்க நாடுகளின் கூட்டமைப்பு** (அமெரிக்கா) | அமெரிக்க நாடுகளின் மனித உரிமைகள் ஆணையம் |  |
| **ஆசியா** | ASEAN Intergovernmental Commission on Human Rights (AICHR) |  |
| ஆசிய மனித உரிமைகள் ஆணையம் | அரசு - சாரா அமைப்பு |  |
| **ஐரோப்பிய மன்றம்** (ஐரோப்பா) | ஐரோப்பிய மனித உரிமைகள் ஆணையம் | 1954 to 1998; தற்போது பயன்பாட்டில் இல்லை |
| உலகளாவிய மனித உரிமைகள் ஆணையம் | } |  |
# மனித உரிமைகள் ஆணையம்

## தேசிய அல்லது உள்கூட்டமைப்பு சார்ந்த ஆணையங்கள்

**தேசிய அல்லது உள்கூட்டமைப்பு சார்ந்த ஆணையங்கள்** உருவாக்கப்பட்டதிற்கான முழுமுதற்காரணமாக விளங்குவது குடிமக்களின் நலனுக்காகவும், அவர்களுடைய உரிமைகளுக்காகவும் குரல் கொடுக்க ஒரு அமைப்பாக விளங்கவே. இவ்வாணையத்தில் பங்கு பெறுபவர்கள், பெரும்பாலும் மக்களிடைய நல்ல பெயர் பெற்றவர்களாகவும், சமுதாய நலனில் அக்கறை கொண்டவர்களாகவும் இருப்பர். ஒவ்வொரு நாட்டிலும், குறைகேள் அதிகாரிகளால், இப்பணி செம்மையாகச் செய்யப்படுகிறது.
# மனித உரிமைகள் ஆணையம்

## ஆப்பிரிக்காவில்

| அல்சீரியா | National Consultative Commission for the Promotion and Protection of Human Rights |  |
| --- | --- | --- |
| பெனின் | பெனின் மனித உரிமைகள் ஆணையம் |  |
| புர்க்கினா பாசோ | புர்க்கினா பாசோ தேசிய மனித உரிமைகள் ஆணையம் |  |
| கமரூன் | மனித உரிமைகள் மற்றும் சுதந்திரத்திற்கான தேசிய ஆணையம் |  |
| சாட் | சாட் தேசிய மனித உரிமைகள் ஆணையம் |  |
| காங்கோ மக்களாட்சிக் குடியரசு | தேசிய மனித உரிமைகள் கண்கானிப்பகம் |  |
| எகிப்து | மனித உரிமைகளுக்கான தேசிய மன்றம் |  |
| எதியோப்பியா | எதியோப்பிய மனித உரிமைகள் ஆணையம் |  |
| காபோன் | தேசிய மனித உரிமைகள் ஆணையம் |  |
| கானா | மனித உரிமைகள் மற்றும் நீதி மேலாண்மை ஆணையம் | மனித உரிமைகள் மற்றும் நீதி மேலாண்மை ஆணையம் |
| கென்யா | கென்ய தேசிய மனித உரிமைகளை ஆணையம் | அரசு சார் நிறுவனம் |
| கென்யா மனித உரிமைகள் ஆணையம் | என். ஜி. ஓ |  |
| மடகாசுகர் | தேசிய மனித உரிமைகள் ஆணையம் |  |
| மலாவி | மலாவி மனித உரிமைகள் ஆணையம் |  |
| மாலி | Commission nationale consultative des droits de l’homme |  |
| மூரித்தானியா | கமிசாரியாட் ஆக்ஸ் ட்ராய்ட்ஸ் டீ லி'ஹோம்,அ ல லுட்டீ கோன்ட்ரீ ல பாவெர்ட்டி எட் ல'இன்செர்சன் |  |
| மொரிசியசு | தேசிய மனித உரிமைகள் ஆணையம் |  |
| மொரோக்கோ | மனித உரிமைகள் ஆலோசனை கூட்டமைப்பு |  |
| நைஜர் | நைஜர் மனித உரிமைகள் ஆணையம் |  |
| நைஜீரியா | தேசிய மனித உரிமைகள் ஆணையம் |  |
| ருவாண்டா | தேசிய மனித உரிமைகள் ஆணையம் |  |
| செனிகல் | செனிகல் மனித உரிமைகள் ஆணையம் |  |
| சியேரா லியோனி | சியேரா லியோனி மனித உரிமைகள் ஆணையம் |  |
| தென்னாப்பிரிக்கா |  |  |
| [[சூடான் | தென் சூடான் மனித உரிமைகள் ஆணையம் |  |
| தன்சானியா | மனித உரிமைகள் ஆணையம் மற்றும் நன்நிர்வாகம் |  |
| டோகோ | தேசிய மனித உரிமைகள் ஆணையம் |  |
| துனீசியா | Higher Committee on Human Rights and Fundamental Freedoms |  |
| உகாண்டா | உகாண்டா மனித உரிமைகள் ஆணையம் |  |
| சாம்பியா | நிரந்தர மனித உரிமைகள் ஆணையம் | } |
# மனித உரிமைகள் ஆணையம்

## ஆசிய - பசிபிக் நாடுகள்

| அப்கானிஸ்தான் | ஆப்கான் சுதந்திர மனித உரிமைகள் ஆணையம் |  |
| --- | --- | --- |
| ஆஸ்திரேலியா | ஆஸ்திரேலியாவின் மனித உரிமைகள் ஆணையம் |  |
| ஆஸ்திரேலியா Capital Territory Human Rights Commission |  |  |
| வங்காள தேசம் | வங்காளதேசத்தின் தேசிய மனித உரிமைகள் ஆணையம் |  |
| பிஜி | பிஜி மனித உரிமைகள் ஆணையம் | No longer ICC-accredited |
| இந்தியா | இந்தியாவின் தேசிய மனித உரிமை ஆணையம் | அரசு சார் நிறுவனம் |
| காஷ்மீர் மனித உரிஅமைகள் ஆணையம் | UK-based அரசு சாரா நிறுவனம் |  |
| இந்தோனேசியா | தேசிய மனித உரிமைகள் ஆணையம் (இந்தோனேசியா) |  |
| ஈரான் | இஸ்லாமிய மனித உரிமைகள் ஆணையம் |  |
| ஜோர்தான் | மனித உரிமைகளுக்கான தேசிய மையம் |  |
| தென் கொரியா | கொரியாவின் தேசிய மனித உரிமைகள் ஆணையம் |  |
| மலேசியா | மலேசியாவின் மனித உரிமைகள் ஆணையம் |  |
| மாலத்தீவு | மாலைத்தீவுகள் மனித உரிமைகள் ஆணையம் |  |
| மங்கோலியா | தேசிய மனித உரிமைகள் ஆணையம் (மங்கோலியா) |  |
| மியான்மர் | மியான்மர் தேசிய மனித உரிமைகள் ஆணையம் |  |
| நியூசிலாந்து | நியூசிலாந்து மனித உரிமைகள் ஆணையம் |  |
| நேபாளம் | தேசிய மனித உரிமைகள் ஆணையம் (நேபாளம்) |  |
| பாகிஸ்தான் | பாக்கித்தான் மனித உரிமைகள் ஆணையம் | அரசு சாரா நிறுவனம் |
| Kashmir Human Rights Commission | UK-based அரசு சாரா நிறுவனம் |  |
| பாலஸ்தீனம் | Palestinian Independent Commission for Citizen's Rights |  |
| பிலிப்பைன்ஸ் | மனித உரிமைகளுக்கான ஆணையம் (பிலிப்பீன்சு) |  |
| கத்தார் | National Committee for Human Rights (கத்தார்) |  |
| இலங்கை | தேசிய மனித உரிமைகள் ஆணையம் (இலங்கை) |  |
| தாய்லாந்து | தேசிய மனித உரிமைகள் ஆணையம் (தாய்லாந்து) | } |
# மனித உரிமைகள் ஆணையம்

## ஐரோப்பாவில்

| பிரான்சு | National Consultative Commission of Human Rights (France) |  |  |
| --- | --- | --- | --- |
| Great Britain (UK) | Equality and Human Rights Commission | see also Scotland |  |
| கிரீஸ் | National Human Rights Commission (Greece) |  |  |
| அயர்லாந்து | Irish Human Rights Commission |  |  |
| இத்தாலி | Commissione per i Diritti Umani |  |  |
| லக்சம்பர்க் | Consultative Commission of Human Rights (Luxembourg) |  |  |
| நெதர்லாந்து | Equal Treatment Commission (Netherlands) |  |  |
| Northern Ireland (UK) | Northern Ireland Human Rights Commission |  |  |
| ஸ்காட்லாந்து | Scottish Human Rights Commission | see also Great Britain |  |
| சுவிச்சர்லாந்து | Federal Commission against Racism (Switzerland) |  |  |
| ஐக்கிய இராச்சியம் | Islamic Human Rights Commission | non-governmental organization | } |
# மனித உரிமைகள் ஆணையம்

## அமெரிக்காவில்

| கனடா | கனாடியன் மனித உரிமைகள் ஆணையம் |  |
| --- | --- | --- |
| ப்ரித்தானிய கொலம்பிய மனித உரிமைகள் ஆணையம் |  |  |
| ஓன்தாரியோ மனித உரிமைகள் ஆணையம் |  |  |
| ஆல்பெர்ட்டா மனித உரிமைகள் மற்றும் குடிமை ஆணையம் |  |  |
| கமிஷன் தெஸ் ட்ராய்ட்ஸ் டீ ல பெர்சன்னே எட் தெஸ் த்ராய்ட்ஸ் டீ ல ஜெய்னெசுசீ | க்யூபெக் |  |
| குவாத்தமாலா | குவாத்தமாலா மனித உரிமைகள் ஆணையம் | அமெரிக்க சார்ந்த என்.ஜி.ஓ. |
| மெக்சிகோ | தேசிய மனித உரிமைகள் ஆணையம் (மெக்சிகோ) |  |
| பெரு | தேசிய மனித உரிமைகள் ஆணையம் (பெரு) |  |
| ஐக்கிய அமெரிக்க நாடுகள் | ஐக்கிய அமெரிக்க நாடுகளின் குடிமையியல் ஆணையம் |  |
| இடாகோ மனித உரிமைகள் ஆணையம் |  |  |
| சால்ட் லேக் சிட்டி மனித உரிமைகள் ஆணையம் |  |  |
| சான் ப்ரான்சிஸ்கோ மனித உரிமைகள் ஆணையம் |  |  |
| நியூயார்க் சிட்டி மனித உரிமைகள் ஆணையம் |  |  |
| சியாட்டில் மனித உரிமைகள் ஆணையம் |  |  |
| சியாக்ஸ் சிட்டி மனித உரிமைகள் ஆணையம் |  |  |
| சேலம் ஒரிகான் மனித உரிமைகள் மற்றும் உறவுமுறை ஆலோசனை ஆணையம் |  |  |
| அனைத்துலக நம்பி மற்றும் நங்கை மனித உரிமைகள் ஆணையம் | ஐ. என். ஜி. ஓ |  |
| பல்வேறு நகரசபை "மனித உரிமைகள் ஆணையங்கள்" | } |  |
# நாடுகள் வாரியாகத் தமிழ் நாளிதழ்கள் பட்டியல்

தமிழ் மொழி செய்தி நாளேடுகள் உலகெங்கும் பல நாடுகளில் அச்சிட்டு வெளியிடப்படுகிறது:
# இலங்கை

- வீரகேசரி
- சுடர் ஒளி
- தினகரன்
- தினக்குரல்
- உதயன்
- வலம்புரி
- மெட்ரோ நியூஸ்
- மட்டக்களப்பு ஈழநாதம்
# இந்தியா

- அக்ரி-டாக்டர் (தமிழ் நாளிதழ்)
- *நமது அம்மா*
- *முரசொலி*
- தினமலர்
- தினமணி
- *தினத்தந்தி*
- *தினகரன்*
- *தமிழ் முரசு*
- *தினச்சுடர்*
- *தீக்கதிர்*
- *தினபூமி*
- *தி இந்து (தமிழ் நாளிதழ்)*
# இந்தியா

### மாலை நாளிதழ்கள்

- *மாலை மலர்*
- *மாலை முரசு*
- *நெல்லை மாலை முரசு*
# மலேசியா

- தமிழ் நேசன்
- மலேசிய நண்பன்
- மக்கள் ஓசை
- வணக்கம் மலேசியா
# சிங்கப்பூர்

- தமிழ் முரசு
# காஜல் அகர்வால்

**காஜல் அகர்வால்** (*Kajal Aggarwal*, பிறப்பு: 19 சூன், 1985) ஓர் இந்தியத் திரைப்பட நடிகை ஆவார். ஹோ கயா நாவில் 2004ஆம் ஆண்டு நடிகையாக அறிமுகமானார். பின்னர், 2007ஆம் ஆண்டு இலட்சுமி கல்யாணம் என்ற திரைப்படத்தின் மூலமாகத் தெலுங்குத் திரைத்துறையில் அறிமுகமானார். அதன்பிறகு 2008ஆம் ஆண்டு இவர் நடித்த பழனி என்ற திரைப்படம் தமிழில் வெளியானது. அதுவரையில் இவர் நடித்த திரைப்படங்கள் சரியாக ஓடாத நிலையில், 2009ஆம் ஆண்டு இவர் நடித்த மகதீரா மிகப்பெரிய வசூல் சாதனை புரிந்தது. இவருக்கு அத்திரைப்படத்திற்காக பிலிம்பேர் விருது பரிந்துரை செய்யப்பட்டது. அதன்பிறகு இவர் நடிப்பில் வெளிவந்த தாலிங்கு (2010), பிருந்தாவனம் (2010), மிட்டர். பெருபெட்டு (2011), பிசினசு மேன் (2012), சில்லா போன்ற திரைப்படங்களும் வெற்றிபெற தற்போது, தமிழ், தெலுங்கு மொழிகளில் முன்னணி நட்சத்திரமாகத் திகழ்கிறார்.
# காஜல் அகர்வால்

## இளமைக் கால வாழ்க்கை

மும்பையில் சுமன் அகர்வால், வினய் அகர்வால் தம்பதியினருக்கு மகளாகப் பிறந்தார். இவருடைய தங்கை நிஷா அகர்வால், தெலுங்கு, தமிழ்த் திரைப்பட நடிகை ஆவார். இவர் தன்னுடைய கல்வியை மும்பையிலேயே முடித்த பிறகு, விளம்பரங்களில் நடிக்க ஆரம்பித்தார்.
# காஜல் அகர்வால்

## திரை வாழ்க்கை

### ஆரம்ப காலம்

இவர் ஆரம்பகாலத்தில் நடித்த *கியூன்...! ஹோ கயா நா*, ஐஷ்வர்யா ராயின் தோழியாக நடித்த அப்பாத்திரம் பெரியதாக பேசப்படவில்லை. பின்னர் 2007-ம் ஆண்டு லக்ஷ்மி கல்யாணம் திரைப்படத்தின் மூலமாக தெலுங்கு திரைத்துறையில் முக்கிய கதாமாந்திராக அறிமுகமானார். இதுவும் வெற்றிபெற தவறியது. ஆண்டின் இறுதியில் கிருஷ்ண வம்சி இயக்கத்தில் ச்சந்தமாமா திரைப்படத்தில் நடித்தார். இது அவருடைய வளர்ச்சிக்கு பெரிதும் உதவிபுரிந்தது.  
அதன்பிறகு 2008-ம் ஆண்டு பேரரசு இயக்கத்தில் பரத்துடன் இவர் நடித்த பழனி திரைப்படம் தமிழில் வெளியானது. பின்னர் வெங்கட் பிரபுவின் இயக்கத்தில் சிறு வேடத்தில் சரோஜா திரைப்படத்திலும் பிறகு பாரதிராஜாவின், *பொம்மலாட்டம்* திரைப்படத்தில் நடித்தார். ஆயினும் மிகவும் தாமதமாக வெளியான இத்திரைப்படமும் எடுபடவில்லை.
# காஜல் அகர்வால்

## திரை வாழ்க்கை

### புகழின் உச்சத்தில் (2009 – தற்போது வரையிலும்)

2009-ம் ஆண்டு இவர் நான்கு திரைப்படத்தில் நடித்தார். அதுவரையில் இவர் நடித்த சரியாக ஓடாத நிலையில், எஸ். எஸ். ராஜமவுலி இயக்கத்தில் இளவரசியாக இவர் நடித்த ''மஹதீரா மிகப்பெரிய அளவில் வெற்றிபெற்றது. இவருக்கும் பாராட்டுகள் குவிந்தன., இவருக்கு அத்திரைப்படத்தில் சிறப்பாக நடித்ததற்காக பிலிம்பேர் விருது பரிந்துரை செய்யப்பட்டது. அதன்பிறகு இவர் நடிப்பில் வெளிவந்த டார்லிங்க் (2010), பிருந்தாவனம் (2010), மிஸ்டர். பெர்பெக்ட் (2011), பிஸ்னஸ் மேன் (2012) என அனைத்துத் திரைப்படங்களும் வெற்றிபெற தற்போது, தமிழ், தெலுங்கு என்று அனைத்து மொழிகளிலும் முன்னணி நட்சத்திரமாக திகழ்கிறார்.  
தற்போது, சூர்யாவுடன், மாற்றான் திரைப்படத்திலும் ஏ. ஆர். முருகதாஸ் இயக்கத்தில் விஜய்யுடன் *துப்பாக்கி* திரைப்படத்திலும் நடித்து வருகிறார். தெலுங்கில், மகேஷ் பாபுவுடன் இணைந்து சுகுமாரின் பெயரிடப்படாத திரைப்படமொன்றிலும் நடித்து வருகிறார்.
# காஜல் அகர்வால்

## திரைப்படங்கள்

| ஆண்டு | படம் | பாத்திரம் | மொழி | குறிப்புகள் |
| --- | --- | --- | --- | --- |
| 2004 | *கியூன்! ஹோ கயா நா...* | தியாவின் தோழி | இந்தி |  |
| 2007 | *லக்ஷ்மி கல்யாணம்* | லக்ஷ்மி | தெலுங்கு |  |
| 2007 | *சந்தமாமா* | மகாலட்சுமி | தெலுங்கு |  |
| 2008 | *பவ்ருடு* | சம்யுக்தா | தெலுங்கு |  |
| 2008 | *பழனி* | தீப்தி | தமிழ் |  |
| 2008 | *ஆட்டாடிஸ்டா* | சுன்னந்தா | தெலுங்கு |  |
| 2008 | *சரோஜா* | பூஜா | தமிழ் | சிறப்புத் தோற்றம் |
| 2008 | *பொம்மலாட்டம்* | அனிதா | தமிழ் |  |
| 2009 | *மோதி விளையாடு* | ஈஸ்வர் லக்ஷ்மிராம் | தமிழ் |  |
| 2009 | *மஹதீரா* | யுவராணி மித்ராவிந்த தேவி,
இந்திரா (இந்து) | தெலுங்கு | பரிந்துரைக்கப்பட்டவை — சிறந்த நடிகைக்கான பிலிம் பேர் விருது - (தெலுங்கு) |
| 2009 | *கணேஷ் ஜஸ்ட் கணேஷ்* | திவ்யா | தெலுங்கு |  |
| 2009 | *ஆர்யா 2* | கீதாஞ்சலி | தெலுங்கு |  |
| 2010 | *ஓம் சாந்தி* | மேக்னா | தெலுங்கு |  |
| 2010 | *டார்லிங்* | நந்தினி | தெலுங்கு | பரிந்துரைக்கப்பட்டவை — சிறந்த நடிகைக்கான பிலிம் பேர் விருது - (தெலுங்கு) |
| 2010 | *நான் மகான் அல்ல* | பிரியா சுதர்சன் | தமிழ் |  |
| 2010 | *பிருந்தாவனம்* | பூமி | தெலுங்கு | **வென்றவை**, சிறந்த நடிகைக்கான சினிமா விருது (CineMAA Award) |
| 2011 | *மிஸ்டர். பர்பெக்ட்* | ப்ரியா | தெலுங்கு |  |
| 2011 | *வீரா* | ச்சிட்டி | தெலுங்கு |  |
| 2011 | *சிங்கம்* | காவ்யா போஷ்லே | இந்தி | பரிந்துரைக்கப்பட்டவை — சிறந்த நடிகைக்கான பிலிம் பேர் விருது - (இந்தி)  
பரிந்துரைக்கப்பட்டவை — சிறந்த அறிமுக நடிகைக்கான சீ சினி விருது |
| 2011 | *தாதா* | ரியா | தெலுங்கு |  |
| 2012 | *பிஸ்னஸ் மேன்* | சித்ரா | தெலுங்கு |  |
| 2012 | *மாற்றான்* | அஞ்சலி | தமிழ் |  |
| 2012 | பிரதர்சு | தெலுங்கு | மாற்றானின் தெலுங்கு மொழிபெயர்ப்பு |  |
| 2012 | *துப்பாக்கி* | நிஷா | தமிழ் |  |
| 2013 | *ஸ்பெஷல் சப்பீஸ்* | இந்தி |  |  |
| 2013 | *பாட்ஷா* | தெலுங்கு |  |  |
| 2013 | *யேவது* | தெலுங்கு | படப்பிடிப்பில் |  |
| 2013 | *ஆல் இன் ஆல் அழகு ராஜா* | சித்ரா தேவி பிரியா | தமிழ் |  |
| 2013 | *ஜில்லா* | சாந்தி | தமிழ் |  |
| 2015 | *மாரி* | ஸ்ரீதேவி | தமிழ் |  |
| 2016 | *கவலை வேண்டாம்* | திவ்யா | தமிழ் |  |
| 2017 | *விவேகம்* | யாழினி | தமிழ் |  |
| 2017 | *மெர்சல்* | அனுபல்லவி | தமிழ் | } |
# விக்கிப்பல்கலைக்கழகம்

**விக்கிப்பல்கலைக்கழகம்** (*Wikiversity*) என்பது கற்கும் கூட்டத்தினருக்கும் அவர்கள் கற்பதற்குத் தேவையான குறிப்புகளுக்கும் உதவி வழங்கும் விக்கிமீடியாத் திட்டமாகும். இத்திட்டமானது விக்கிப்பீடியா போன்ற கலைக்களஞ்சியத் திட்டங்களிலிருந்து பெரிதும் வேறுபடுகின்றது.
# விக்கிப்பல்கலைக்கழகம்

## வரலாறு

ஆகத்து 15, 2006இல் ஆங்கில மொழி விக்கிப்பல்கலைக்கழகம் சோதனைப் பதிப்பாக அறிமுகப்படுத்தப்பட்டது.
# விக்கிப்பல்கலைக்கழகம்

## மொழிகள்

தற்போது, விக்கிப்பல்கலைக்கழகத்தை ஆங்கிலம், செக்கு, இடாய்ச்சு, கிரேக்கம், எசுப்பானியம், பிரான்சியம், இத்தாலியம், சப்பானியம், போர்த்துகேயம், உருசியம், பின்னியம், சுவீடியம் ஆகிய 12 மொழிகளில் பெற முடியும்.  
விக்கிப்பல்கலைக்கழகம் தமிழ் மொழியில் இன்னும் ஆரம்பிக்கப்படவில்லை.
# புறம்பான தீர்வுகளும் விடுபட்ட தீர்வுகளும்

கணிதத்தில் **புறம்பான தீர்வு** (*extraneous solution*) என்பது ஒரு சமன்பாட்டின் தீர்வுகளைக் காணும்போது கிடைக்கும் தீர்வுகளில் அச்சமன்பாட்டிற்குப் பொருந்தாததாகக் கிடைக்கக்கூடிய ஒரு தீர்வு. **விடுபட்ட தீர்வு** (*missing solution*) என்பது சமன்பாட்டின் தீர்வுகளைக் காணும்போது மேற்கொள்ளப்பட்ட செயல்களால், கண்டுபிடிக்கப்பட்ட தீர்வுகளின் பட்டியலில் இடம்பெறாமல் போன அச்சமன்பாட்டின் ஒரு தீர்வு. தீர்வு காணும் போது மாறிகளின் சில அல்லது அனைத்து மதிப்புகளுக்கும் நேர்மாறுச் செயல் இல்லாத செயல்களை மேற்கொள்வதே இவ்வாறு புறம்பான தீர்வுகள் கிடைப்பதற்கும் ஏற்கனவே உள்ள தீர்வுகள் விடுபட்டுப் போவதற்கும் காரணம்.
# புறம்பான தீர்வுகளும் விடுபட்ட தீர்வுகளும்

## புறம்பான தீர்வுகள் -பெருக்கல்

ஒரு சமன்பாட்டின் தீர்வுகளைப் பாதிக்காத வண்ணம் அச்சமன்பாட்டின் இருபுறங்களையும் ஒரே கோவையால் பெருக்கலாம் என்பது இயற்கணிதத்தின் அடிப்படைக் கருத்து. ஆனால் இது எல்லா சந்தர்ப்பங்களிலும் பொருந்துவதில்லை. சில கோவைகளால் ஒரு சமன்பாட்டின் இருபுறமும் பெருக்குவதால் அச்சமன்பாட்டிற்குப் பொருத்தமில்லாத கூடுதல் தீர்வுகள் கிடைக்கக் கூடும்.  
எடுத்துக்காட்டு:  
:<math>x+2=0</math>  
- இருபுறமும் பூச்சியத்தால் பெருக்கக் கிடைப்பது:  
:<math>0=0</math>  
இது *x* -ன் அனைத்து மதிப்புகளுக்கும் இது பொருந்தும் என்பதால் எல்லா மெய்யெண்களும் தீர்வுகளாகும். மேலே தரப்பட்டச் சமன்பாட்டின் தீர்வுகள் எல்லா மெய்யெண்களும் அல்ல. அதன் தீர்வு :<math>x = -2</math> மட்டுமே. இதற்குக் காரணம் பூச்சியத்தால் பெருக்கும் செயலுக்கு நேர்மாறுச் செயல் கிடையாது. அதாவது பூச்சியத்தால் வகுத்தல் என்பது சாத்தியமானதல்ல.  
- மேற்கண்ட சமன்பாட்டின் இருபுறமும் கோவை *x* -ஆல் பெருக்கக் கிடைப்பது:  
:<math>x(x+2)=(0)x</math>
:<math>x^2+2x=0</math>  
இந்த இருபடிச் சமன்பாட்டின் இரண்டு தீர்வுகள் &minus;2 மற்றும் 0. ஆனால் 0 என *x* -க்கு தரப்பட்ட சமன்பாட்டில் பிரதியிட, 2&nbsp;=&nbsp;0 என்ற பொருளற்ற முடிவு கிடைக்கும். எனவே *x*=0 அதன் தீர்வு இல்லை.  
பொதுவாக ஒரு சமன்பாட்டின் இருபுறமும் பெருக்கும் கோவையின் (மாறிகளில் அமைந்த)) மதிப்பு பூச்சியமாகும்போது அச்சமன்பாட்டிற்குப் புறம்பான தீர்வுகள் கிடைக்கின்றன. ஆனால் இது போதுமான கருத்தாக அமையாது. ஏனென்றால் பெருக்கப்படும் கோவையின் மதிப்பு பூச்சியமாகும் போது கிடைக்கும் தீர்வு அச்சமன்பாட்டின் உண்மையான தீர்வாகவும் அமையலாம்.  
எடுத்துக்காட்டு:  
மேலே தரப்பட்ட அதே சமன்பட்டின் இருபுறமும் *x*&nbsp;+&nbsp;2. கோவையால் பெருக்க:  
:<math>(x+2)(x+2)=0(x+2)</math>  
:<math>x^2+4x+4=0</math>  
இந்த இருபடிச் சமன்பாட்டிற்கு x&nbsp;=&nbsp;&minus;2, என்ற ஒரேயொரு மெய்யெண் தீர்வு உள்ளது. மேலும் இது தரப்பட்டச் சமன்பாட்டின் தீர்வாகவும் உள்ளது. x&nbsp;=&nbsp;&minus;2 எனும்போது *x*&nbsp;+&nbsp;2 -ன் மதிப்பு பூச்சியமென்றாலும் இத்தீர்வை சமன்பாட்டின் புறம்பான தீர்வு எனக் கூற முடியாது.
# புறம்பான தீர்வுகளும் விடுபட்ட தீர்வுகளும்

## புறம்பான தீர்வுகள் -விகிதமுறு வடிவ சமன்பாடுகள்

விகிதமுறு கோவைகளைக் கொண்ட சமன்பாடுகளைத் தீர்க்கும்போது புறம்பான தீர்வுகள் கிடைக்கின்றன:  
எடுத்துக்காட்டு:  
:<math>\frac{1}{x - 2} = \frac{3}{x + 2} - \frac{6x}{(x - 2)(x + 2)}\,.</math>  
தீர்வு காண்பதற்கு முதல்படியாக சமன்பாட்டின் இருபுறமும் இருபுறப் பகுதிகளின் மீச்சிறு பொதுமடங்கால் பெருக்க வேண்டும்.  
இச்சமன்பாடுகளின் இருபுறமுள்ள பகுதிகளின் மீச்சிறு பொதுமடங்கு <math>(x - 2)(x + 2)</math> -ஆல் பெருக்க சமன்பாட்டின் பின்னவடிவம் மாறி புதிதாகக் கிடைக்கும் சமன்பாடு:  
:<math>x + 2 = 3(x - 2) - 6x\,</math>
:<math>x + 2 = 3x - 6 - 6x\,</math>
:<math>x + 2 = - 6 - 3x\,</math>
:<math> 4x = -8\,</math>
:<math>x = - 2\,.</math>  
இத்தீர்வைத் தரப்பட்ட சமன்பாட்டில் பிரதியிட:  
:<math>\frac{1}{-2 - 2} = \frac{3}{-2 + 2} - \frac{6(-2)}{(-2 - 2)(-2 + 2)}\,.</math>  
:<math>\frac{1}{-4} = \frac{3}{0} + \frac{12}{0}\,.</math>  
பூச்சியத்தைக் கொண்டு வகுத்தல் சாத்தியமில்லை என்பதால் இது ஒரு பொருந்தாத முடிவு.  
எனவே தரப்பட்ட சமன்பாட்டை சில கணிதச் செயல்களைப் பயன்படுத்தி மாற்றி அமைப்பதன் மூலம் கண்டுபிடிக்கப்படும் தீர்வுகள் எல்லாம் அச்சமன்பாட்டின் தீர்வுகளாக இருக்காது. கண்டுபிடிக்கப்பட்டத் தீர்வுகளை மீண்டும் அச்சமன்பாட்டில் பிரதியிட்டு அவை உண்மையிலேயே தரப்பட்ட சமன்பாட்டின் தீர்வுகளா இல்லையா என்பதை உறுதிபடுத்திக் கொள்ளுவது அவசியம். அவ்வாறு தரப்பட்டின் சமன்பாட்டின் தீர்வுகளாக அமையாதவை புறம்பான தீர்வுகள். அவற்றை நீக்கிவிட்டால் சரியான தீர்வுகணம் கிடைக்கும். சில சமயங்களில் கண்டுபிடிக்கப்பட்ட தீர்வுகள் எல்லாமே புறம்பான தீர்வுகளாக இருக்கலாம். அப்பொழுது தரப்பட்டச் சமன்பாட்டுக்குத் தீர்வுகளே கிடையாது.
# புறம்பான தீர்வுகளும் விடுபட்ட தீர்வுகளும்

## விடுபட்ட தீர்வுகள்: வகுத்தல்

புறம்பான தீர்வுகளை அடையாளம் காண்பது எளிது. கண்டுபிடிக்கப்பட்ட தீர்வுகளை எல்லாம் தரப்பட்ட சமன்பாட்டில் பிரதியிட்டு பொருந்துகிறதா இல்லையா என்பதைக் கொண்டு புறம்பான தீர்வுகளை அப்புறப்படுத்தி விடலாம். ஆனால் விடுபட்டத் தீர்வுகளைப் பொறுத்த வரையில் அவ்வளவு எளிதல்ல.  
ஒரு கோவையிலுள்ள மாறிகளின் சில குறிப்பிட்ட மதிப்புகளுக்குப் பொருந்தாத கணிதச் செயல்களை ஒரு சமன்பாட்டில் செயல்படுத்துவதால் அச்சமன்பாட்டின் தீர்வுகள் சில விடுபட்டுப் போய்விடலாம்.  
எடுத்துக்காட்டு:  
கீழேயுள்ள சமன்பாட்டின் இருபுறமும் 4 -ஐக் கழித்துப் பின் 2 ஆல் வகுத்தால் சமன்பாட்டின் தீர்வு கிடைக்கும். இதுவே இச்சமன்பாட்டின் தீர்வு காண சரியான முறை:  
:<math>2x+4=0</math>
:<math>2x=-4</math>
:<math>x=-2</math>  
இதேமுறையைப் பயன்படுத்தி கீழேயுள்ள சமன்பாட்டைத் தீர்க்க முற்பட்டால், அதாவது முதலில் இருபுறமும் 2*x* -ஐக் கழித்துப் பின் இருபுறமும் *x* -ஆல் வகுக்க:  
:<math>x^2+2x=0</math>
:<math>x^2=-2x</math>
:<math>x=-2</math>  
இம்முறையில் கிடைக்கும் தீர்வு *x*&nbsp;=&nbsp;&minus;2 சரியான தீர்வே. ஆனால் *x*&nbsp;=&nbsp;0 என்ற தீர்வு காணாமல் போய்விட்டது. *x*&nbsp;=&nbsp;0 எனும்போது பூச்சியமாகும் கோவை *x* -ஆல் சமன்பாட்டின் இருபுறமும் வகுத்ததே இதற்குக் காரணம்.  
பொதுவாக, பூச்சிய மதிப்பினை அடையக்கூடிய கோவைகளால் சமன்பாடுகளை வகுப்பதைத் தவிர்க்கலாம். அல்லது அவ்வாறு வகுக்க வேண்டிய அவசியம் ஏற்படும்போது அக்கோவையின் மதிப்பைப் பூச்சியமாக்கும் மாறியின் மதிப்பு தரப்பட்டச் சமன்பாட்டை நிறைவு செய்வதில்லை என்பதை உறுதிப்படுத்தி கொள்வது அவசியம்.  
எடுத்துக்காட்டு:  
:<math>x+2=0</math>  
இச்சமன்பாட்டை இருபுறமும் *x*&minus;2 என்ற கோவையால் வகுத்துப் பின்வரும் வடிவிற்கு மாற்றலாம்:  
:<math>\frac{x+2}{x-2}=0</math>  
ஏனென்றால் *x*&minus;2 கோவையைப் பூச்சியமாக்கும் மதிப்பு *x*=2, தரப்பட்ட சமன்பாட்டின் தீர்வு இல்லை என்பதால் இது பொருத்தமானது.  
சில சமயங்களில் ஒரு சமன்பாட்டின் சில குறிப்பிட்டத் தீர்வுகள் நமக்குத் தேவையில்லாமல் இருக்கலாம். எடுத்துக்காட்டாக நமக்குத் தேவை *x* -ன் நேர் மதிப்புத் தீர்வுகள் மட்டும்தான் என்றால், *x* -ன் எதிர் மதிப்புகளுக்கு மட்டும் பூச்சியமாகும் கோவைகளால் அச்சமன்பாட்டை வகுக்கலாம். ஏனென்றால் அவ்வாறு வகுப்பதால் விடுபட்டுப் போகக்கூடியவை நமக்குத் தேவையற்ற *x* -ன் எதிர்மதிப்புத் தீர்வுகள்தான்.
# புறம்பான தீர்வுகளும் விடுபட்ட தீர்வுகளும்

## பிற செயல்கள்

பெருக்கல் மற்றும் வகுத்தல் மட்டுமல்லாது வேறு சில செயல்களும் தீர்வுகணத்தைப் பாதிக்கலாம்.  
எடுத்துக்காட்டு:  
:<math>x^2 = 4.</math>  
இருபுறமும் நேர் வர்க்கமூலம் காணக் கிடைப்பது:  
:<math>x = 2.</math>  
*x*<sup>2</sup> மற்றும் 4 இரண்டுமே நேர்ம எண்கள். ஆயினும் அவற்றின் நேர்ம வர்க்கமூலம் காண்பதால் மற்றொரு தீர்வான வர்க்கமூலம் *x*&nbsp;=&nbsp;&minus;2. விடுபட்டுப் போய்விட்டது. இதற்கான சரியான முறை:  
:<math>\sqrt{x^2} = \sqrt{4}.</math>
:<math>|x| = 2.</math>
:<math>x = \pm 2.</math>
# கிள்ளு

**கிள்ளு** என்பது பிரித்தானிய ஆட்சிக்கு எதிராக 1800-களில் தமிழகத்தைச் சேர்ந்த விடுதலைப் போராட்ட புரட்சியாளர்களிடையே தகவல்களைப் பரிமாறிக்கொள்ள உதவும் ஒரு குழூஉக்குறியாகும். பிரித்தானிய ஏகாதிபத்திய ஆட்சிக்கு எதிராகத் தமிழகத்தின் பழனி, சிவகங்கை, இராமநாதபுரம், சிவகிரி, பாஞ்சாலங்குறிச்சி, திருநெல்வேலி, ஆகிய இடங்களில் புரட்சிக்குழுக்கள் தோற்றுவிக்கப்பட்டன. 1800-ஆம் ஆண்டு ஏப்ரல் 29-ஆம் நாள் புரட்சிப்படையினர் தமது செயல் திட்டத்தை வகுப்பதற்காக பழனியில் கூடினர். அதன்படி கோயமுத்தூர் கோட்டையைத் தாக்குவதற்காக பழனிமலைகளில் ஒளிந்து கொள்வதென்றும், திண்டுக்கல்லில் இருந்து புரட்சியாளர்களும், தூந்தாஜி வாக்கின் குதிரைப்படைகளும் உதவிக்கு வந்து சேர்ந்தவுடன் அனைத்துப் படைகளும் ஒரே நேரத்தில் கலகத்தில் இறங்கவும் தீர்மானிக்கப்பட்டது. இக்கலகத்தில் சிற்றூர்களின் பங்கேற்பினை உறுதி செய்வதற்காக *கிள்ளு* என்ற செயல்முறை திட்டமிடப்பட்டது. வெற்றிலையை நகத்தால் கிள்ளி அனுப்பியவுடன், அதனையே அவசர அழைப்பாணையாக ஏற்று புரட்சியாளர்கள் உதவிக்கு விரைந்து வரவேண்டும் என்பது அத்திட்டம் ஆகும்.
# தூத்துக்குடி சதிவழக்கு

**தூத்துக்குடி சதிவழக்கு** என்பது 1908-ல் வ. உ. சிதம்பரனார், சுப்பிரமணிய சிவா ஆகியோர் மீது தடையை மீறி மேடையில் பேசியதற்காக தொடரப்பட்ட சதிவழக்காகும். இவ்வழக்கில் இவர்கள் இருவரும் குற்றவாளிகளாக்கப்பட்டு சுப்பிரமணிய சிவாவுக்கு 10 ஆண்டுகள் ஆயுள் தண்டனையும், சிவாவுக்கு உதவியதற்காக ஒரு ஆயுள் தண்டனையும் மேடைப்பேச்சிற்காக ஒரு ஆயுள் தண்டனையும் என மொத்தம் 40 ஆண்டுகள் சிறைத்தண்டனையும் வ. உ. சிதம்பரனாருக்கு வழங்கப்பட்டது. மேல் முறையீட்டுக்குப் பின்னர் இது குறைக்கப்பட்டது.